**JAVNI POZIV**

**ZA SUFINANCIRANJE PROGRAMA JAVNIH POTREBA U SPORTU GRADA SINJA U 2024. GODINI**

 UPUTE ZA PRIJAVITELJE

Datum objave javnog poziva:

3. travnja 2024. godine

Rok za dostavu prijava:

3. svibnja 2024. godine

**SADRŽAJ**

1. JAVNI POZIV ZA SUFINANCIRANJE PROGRAMA JAVNIH POTREBA U SPORTU GRADA SINJA U 2024. GODINI

1.1. Opis problema čijem se rješavanju želi doprinijeti ovim natječajem …………………………....1

1.2. Opći i posebni ciljevi Natječaja ……………………......……..….….………......................................2

1.3. Ukupna vrijednost natječaja, programska područja i planiran iznosi…………………………....3

2. UVJETI NATJEČAJA

2.1. Prihvatljivi prijavitelji: tko može podnijeti prijavu?............................................................3

2.3. Prihvatljive aktivnosti koje će se financirati putem natječaja……………………………….....…….4

2.4. Prihvatljivi troškovi koji će se financirati ovim natječajem…………………..……….………………..4

2.5. Neprihvatljivi troškovi …………………..……….……………………………………………………………………..5

3. KAKO SE PRIJAVITI?

3.1. Sadržaj općeg obrasca………………………..…………………………………………………….....……………….5

3.2. Sadržaj obrasca programa i proračuna projekta……………………..….…………………………....…...5

3.3. Gdje poslati prijavu?..........................................................................................................5

3.4. Rok za slanje prijave…………….......…………………………………………………..…………….……………….6

3.5. Kome se obratiti ukoliko imate pitanja?............................................................................6

4. PROCJENA PRIJAVA I DONOŠENJE ODLUKE O DODJELI SREDSTAVA…………………......………….6

5. OBAVIJEST O DONESENOJ ODLUCI O DODJELI FINANCIJSKIH SREDSTAVA……….....…………….7

6. POPIS NATJEČAJNE DOKUMENTACIJE…….............................................................................7

**1. JAVNI POZIV ZA SUFINANCIRANJE PROGRAMA JAVNIH POTREBA U SPORTU GRADA**

**SINJA U 2024. GODINI**

1.1.Opis problema čijem se rješavanjem želi doprinijeti ovim javnim pozivom.

Grad Sinj posjeduje bogatu sportsku tradiciju, osobito kada su u pitanju programi treninga i natjecanja

sportaša, sportske investicije, sportske manifestacije, trenerski kadar, sport osoba s invaliditetom i poticanje sportske rekreacije građana. Razvoj sporta i sportske djelatnosti usmjeren je prije svega na promicanje bavljenja sportom na čitavom području Grada Sinja. Potreba za provođenjem programa proizlazi iz činjenice da je redovito vježbanje jedno od najprirodnijih metoda za očuvanje sposobnosti organizma, sprečavanje i ublažavanje razvoja kroničnih i degenerativnih promjena i bolesti koje nastaju starenjem organizma. Rekreacija odnosno amatersko bavljenje sportom obuhvaća sve vrste aktivnosti u slobodnom vremenu koje pridonose razvoju stvaralačkih potencijala, zdravlja, životnog optimizma, zadovoljstva i kvalitete života ljudi.

Prijedlogom programa Javnih potreba u sportu Grada Sinja postavljeno je nekoliko programskih

ciljeva:

1. Ulaganje u razvoj mladih sportaša.

2. Unaprjeđenje postojeće sportske kvalitete koja doprinosi promidžbi grada Sinja na nacionalnoj razini.

3. Uključivanje u sport što većeg broja građana, posebice djece i mladih.

4. Poticanje programa sportskih aktivnosti osoba s invaliditetom i osoba oštećena sluha.

5. Ulaganje u trenerski stručni kadar kao preduvjet stručnog nadzora nad djecom

Kako bi se omogućili svi programi djelovanja u sportu Grada Sinju potrebno je provesti javni poziv za sufinanciranje Programa javnih potreba u sportu. Definirana su i programska područja kroz koja se izvršava predloženi program javnih potreba u sportu Grada Sinja.

Kroz osnovne programe sporta planira se trening i priprema sportaša za natjecanja te organizacija i sudjelovanje u sustavu domaćih natjecanja.

Programom sporta djece i mladeži unutar treninga i natjecanja kompenzira se nedovoljno bavljenje sportom djece i mladeži u školama.

Za sustav sporta osobito je važan program trenerskog kadra i investicijskog ulaganja kao preduvjet stručno pedagoškog rada i boljih uvjeta treniranja.

Programima sporta invalida i osoba oštećena sluha potiče se njihovo aktivno uključivanje u sport uz stručni nadzor.

Zajedničkim programima sporta koji su često puta nepredvidivi po opsegu, dosegu i dinamici realizacije podržavaju se velike sportske priredbe.

Kroz pojedine programe podržavaju se pretežno slabije razvijeni klubovi sezonskog natjecateljskog sustava i nove udružene članice u programu.

1.2. Ciljevi natječaja i prioriteti za dodjelu sredstava

1.2.1. Opći cilj programa sportskih udruga grada Sinja je povećati kvalitetu života djece, mladeži te svih građana kroz provođenje sportskih programa treninga i natjecanja u sportskim klubovima Grada, kroz programe sportskih priredbi i na taj način omogućiti zdraviji život kroz razvoj sportskih aktivnosti Grada Sinja.

1.2.2. Specifični cilj je povećati broj korisnika uključenih u programe sporta i unaprijediti mogućnosti i kvalitetu provođenja sportskih aktivnosti djece, mladeži i svih građana Grada Sinja te na taj način ostvarivati ujedno politiku promicanja sporta na području Grada i šire te u svrhu poboljšanja zdravlja sportskim programima unaprijediti kvalitetu života svih uključenih sudionika.

1.2.3. Prioriteti za dodjelu sredstava:

Projektne aktivnosti kojima se unapređuje kvaliteta života djece, mladeži i svih građana Grada kroz provođenje sportskih aktivnosti, a koje su usmjerene na sljedeća prioritetna područja:

* Treninzi i natjecanja sportaša (redovni rad klubova)
* Investicijska ulaganja klubova
* Sportske priredbe, manifestacije, lige i turniri
* Stručni trenerski kadar.
* Sport osoba sa invaliditetom.
* Sport građana kroz rekreaciju.
* Funkcioniranje sporta- sportska zajednica.
* Programi usmjereni na djecu slabijeg imovinskog stanja

1.3. Planirani iznosi i ukupna vrijednost natječaja

1.3.1. Za sufinanciranje projekata i programa u okviru ovog Javnog poziva, sredstva se osiguravaju u

Proračunu Grada Sinja za 2024. godinu, kojeg donosi Gradsko vijeće Grada Sinja a sukladno Programu

javnih potreba u sportu Grada Sinja za 2024 godinu.

**2. UVJETI NATJEČAJA**

Tko može podnijeti prijavu?

* Pravo podnošenja prijave imaju klubovi i udruge koji su iskazali potrebe kroz „Javni poziv za predlaganje Programa javnih potreba u sportu Grada Sinja za 2024. godinu“ raspisan 18. listopada 2023. godine,

• Pravo podnošenja prijave programa imaju sportski klubovi i udruge, odnosno sve pravne osobe koje temeljem Zakona o sportu mogu obavljati sportsku djelatnost uz uvjet da imaju sjedište odnosno prebivalište u Gradu Sinju, te da su privremeni ili punopravni članovi ZŠUGS, ali i one udruge koje nisu u članstvu Zajednice, samo u pojedinim programima. Prijavitelj može biti i fizička osoba za propisani program.

• Prijavitelj je upisan u Registar udruga pri nadležnom tijelu SDŽ/Sudski registar te u Registar neprofitnih organizacija pri Ministarstvu financija/pri Trgovačkom sudu, kao i u Evidenciju pravnih osoba u sportu pri MINTS-u.

Da bi prijava i program udruga mogao biti uvršten u Program javnih potreba u sportu predlagatelj mora zadovoljavati opće i posebne uvjete te dostaviti dokumentaciju koja se po istima traži. Posebni uvjeti su navedeni uz svaku pojedinu programsku aktivnost iz poziva (Obrasci ).

Opći uvjeti - dokumentacija:

Uz obrasce (opći obrazac prijave programa) potrebno je dostaviti sve Dokumente sukladno

Popisu dokumenata koji je sastavni dio ovog natječaja.

2.2. Pravo prijave na Natječaj nemaju:

* Klubovi i udruge koji nisu iskazali potrebe kroz „Javni poziv za predlaganje Programa javnih potreba u sportu Grada Sinja za 2024. godinu“ raspisan 18. listopada 2023. godine,
* ogranci, podružnice i slični ustrojbeni oblici udruga koji nisu registrirani sukladno Zakonu o sportu kao pravne osobe,
* udruge koje nisu upisane u Registar neprofitnih organizacija,
* strukovne udruge čiji rad/djelatnost nije direktno ili indirektno vezana za sport,
* udruge koje su u stečaju,
* udruge čiji je jedan od osnivača politička stranka.

2.3. Prihvatljive aktivnosti koje će se financirati putem natječaja:

1.1. Redovni rada udruga (sportski trening i sustav natjecanja )

1.2. Program sportskih investicija klubova

1.3. Troškovi rada trenerskog kadra

1.4. Program organizacije sportskih manifestacija

1.5. Program potpore sportskoj rekreaciji

1.6. Program športskih aktivnosti osoba s invaliditetom

1.7. Program nagrada zaslužnim športašima i sportskim kolektivima

1.8. Program sporta djece predškolske dobi (Olimpijada dječjih vrtića)

1.9. Program pomoći djeci slabijeg imovinskog stanja

2.4. Prihvatljivi troškovi

Troškovi koji će se prihvatiti kao opravdani troškovi u provedbi redovnog programa Kluba a koji su neposredno povezani uz provedbu aktivnosti programa ili projekta su:

• troškovi najma dvorane, sportskih terena, sportskih objekata za održavanje treninga i natjecanja sportaša,

• troškovi stručnog rada trenera i sportskih djelatnika za provođenje programa,

• troškovi stipendije sportaša, sportske hranarine,

• troškovi natjecanja – kotizacija, članarina, troškovi sudaca, troškovi delegata, troškovi službenih osoba na natjecanjima, troškovi prijevoza, troškovi opreme, troškovi smještaja, te liječničkih pregleda,

• troškovi organizacije manifestacija i sportskih priredbi – trošak objekta ili terena za provođenje manifestacije, nabava pehara i medalja, troškovi službenih osoba, troškovi razglasa, troškovi voditelja,

• grafičke usluge (grafička priprema, usluge tiskanja letaka, brošura, časopisa i sl. pri čemu treba navesti vrstu i namjenu usluge, količinu, jedinične cijene),

• izdaci za troškove plaća i naknada voditeljima programa ili projekta, izvoditeljima iz udruge i/ili vanjskim suradnicima

• troškovi komunikacije i komunalni troškovi (troškovi telefona, interneta i sl.),

• troškovi nabavke opreme, vozila, i druge investicijske opreme nužne za provedbu projekta/programa koja mora biti specificirana po vrsti i iznosu,

• ostali troškovi koji su izravno vezani za provedbu aktivnosti programa ili projekata (bankarske usluge).

2.5. Neprihvatljivi troškovi :

• troškovi kamata na dug,

• kazne, financijske globe i troškovi sudskih sporova,

• plaćanje troškova profesionalnih sportaša,

• doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu,

• troškovi koji su već bili financirani iz javnih izvora odnosno troškovi koji se u razdoblju provedbe projekta financiraju iz drugih izvora,

• kupnja namještaja,

• doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za Korisnika,

• donacije u dobrotvorne svrhe,

• ulaganja u kapital ili kreditna ulaganja, jamstveni fondovi,

• drugi troškovi koji nisu u neposrednoj povezanosti sa sadržajem i ciljevima projekta.

**3. KAKO SE PRIJAVITI**

3.1. Sadržaj Obrasca prijave programa, s izjavama o vjerodostojnosti i istinitosti podataka i izjavom o nepostojanju dvostrukog financiranja.

Opći obrazac programa dio je obvezne dokumentacije. Sadrži podatke o nositelju prijavitelju programa koji se predlaže za financiranje.

3.2. Sadržaj obrasca za prijavu programa čine obrasci A, B, C, D, E, F sa proračunom programa

Obrazac prijave programa s ostalim pripadajućim obrascima i potrebnim izjavama ispunjavaju se na kompjuteru i hrvatskom jeziku i sadrži podatke o sadržaju i programu aktivnosti za koje se traži financiranje.

Prijava u kojima nedostaje obrazac sadržaja programa i proračuna neće biti uzeta u razmatranje, kao ni prijava u kojoj obrazac sadržaja programa i proračuna nije u potpunosti ispunjen.

3.3. Gdje poslati prijavu

Prijava programa s popratnom dokumentacijom, pripremljeni u skladu s ovim Pozivom dostavljaju se poštom preporučeno, ili osobno iznad Hit radija ( Dom mladih ), u zatvorenoj omotnici na adresu:
ZAJEDNICA ŠPORTSKIH UDRUGA GRADA SINJA, Ulica alajčauša Frane Bareze Šore 1, 21230 SINJ, s naznakom:

„Javni poziv za sufinanciranje programa javnih potreba u sportu Zajednice športskih udruga Grada Sinja za 2024. godinu **– NE OTVARATI**“.“

Prijave za provedbu Programa javnih potreba u sportu Grada Sinja za 2024. godinu dostavljaju se zaključno s 03. svibnja 2024. godine.

3.4. Rok slanja prijave

Rok za prijavu na poziv je zaključno s 03. svibnja 2024 godine .

Sve prijave poslane izvan roka neće biti uzete u razmatranje.

3.5. Kome se obratiti ukoliko imate pitanja

Sva pitanja vezana uz natječaj mogu se postaviti isključivo, elektroničkim putem, slanjem upita na sljedeću adresu elektroničke pošte: : sportska.zajednica-sinj@hotmail.com ili mobitel 098 597 465

Odgovori na pojedine upite u najkraćem mogućem roku poslat će se izravno na adrese onih koji su pitanja postavili.

U svrhu osiguranja ravnopravnosti svih potencijalnih prijavitelja, davatelj sredstava ne može davati

prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

**4. PROCJENA PRIJAVA I DONOŠENJE ODLUKE O DODJELI SREDSTAVA**

Sve pristigle i zaprimljene prijave proći će kroz sljedeću proceduru:

(A) PREGLED PRIJAVA U ODNOSU NA FORMALNE UVJETE NATJEČAJA

Davatelj financijskih sredstava ustrojava posebno tijelo za provjeru formalnih uvjeta natječaja (dalje:

Povjerenstvo za pripremu i provedbu natječaja te provjeru formalnih uvjeta natječaja - 3 člana).

Povjerenstvo za provjeru formalnih uvjeta natječaja utvrđuje:

• je li prijava dostavljena na javni poziv u zadanome roku,

• jesu li dostavljeni, potpisani i ovjereni svi obvezni obrasci,

• je li dostavljena sva obvezna popratna dokumentacija.

Nakon provjere svih pristiglih i zaprimljenih prijava u odnosu na formalne uvjete natječaja, povjerenstvo izrađuje popis svih prijavitelja koji su zadovoljili formalne uvjete, čije se prijave stoga upućuju na procjenu kvalitete, kao i popis svih prijavitelja koji nisu zadovoljili formalne uvjete natječaja. Također, davatelj će obavijestiti sve prijavitelje koji nisu zadovoljili propisane uvjete o razlozima odbijanja njihove prijave.

(B) OCJENA PRIJAVA KOJE SU ZADOVOLJILE PROPISANE UVJETE NATJEČAJA

Davatelj financijskih sredstava ustrojava Povjerenstvo za ocjenjivanje prijavljenih programa/projekata – 3 člana. Svaka pristigla i zaprimljena prijava ocjenjuje se temeljem kriterija za vrednovanje programa u sportu ZŠUGS, a koji su naznačeni na obrascima programa za koje se traži financiranje.

1. Prava iz Programa javnih potreba sporta Grada Sinja sportski klubovi ostvarit će na osnovu stručno programskih mjerila. Pri tome, bitan će utjecaj imati pokazatelj strukture aktivnosti, odnosno broj registriranih sportaša svih uzrasta (mlađi kadeti, kadeti, juniori i seniori),

2. Kod planiranja i programiranja sportova u okviru Programa javnih potreba u sportu Grada Sinja u obzir će se uzeti specifičnost pojedinačnih sportova u odnosu na ekipne.

3. Za kvalitetnije praćenje sportskog kluba u programu javnih potreba uz sportski rezultat, bitan će utjecaj imati obavezno postojanje svih dobnih kategorija unutar kluba, a koje su definirane pravilima nacionalnog saveza pojedinog sporta.

4. Klubovi u bazičnim sportovima s velikim brojem djece i mladih koji stvaraju sportaše dodatno će se zaštiti. Podupirat će se klupske sredine koje stvaraju vlastite sportaše, a ne „kupovina kategoriziranih“ sportaša.

5. Sportske priredbe od osobitog interesa za Grad Sinj sufinancirat će se sukladno kvaliteti natjecanja i ukupno raspoloživim sredstvima u programu

6. ZŠUGS obvezna je pridržavati se Nomenklature sportova i sportskih grana Hrvatskog olimpijskog odbora.

7. Sufinanciraju se programi sportskih klubova ili udruga koji su članice u Nacionalnom sportskom savezu, a nacionalni savez treba biti član Hrvatskog olimpijskog odbora.

8. Klubovi moraju imati natjecatelje uključene u Nacionalne saveze iz članstva Hrvatskog olimpijskog odbora.

Logičnim slijedom dolazimo do parametra, a to je kategorizacija sportskih klubova po parametru kvalitete rada, naročito s mlađim kategorijama.

Sufinanciranje programa sportskih klubova s pojedinih planskih pozicija, bitno je podijeliti sportske programe prema kriteriju kvalitete, odnosno podijeliti sportske programe u kvalitetne razrede. Unutar te podjele razlikovat će se vrhunski sport od kvalitetnog sporta nacionalne, međužupanijske, županijske ili gradske razine, sportska rekreacija i sl.

**5. OBAVIJEST O DONESENOJ ODLUCI O DODJELI FINANCIJSKIH SREDSTAVA**

Svi prijavitelji, čije su prijave ušle u postupak ocjene, biti će obaviješteni o donesenoj odluci o dodjeli financijskih sredstava projektima/programima u sklopu natječaja.

Pravo prigovora moći će se uputiti Povjerenstvu za prigovore ( 3 člana ).

**6. POPIS NATJEČAJNE DOKUMENTACIJE, OBRASCI**

1. Tekst javnog poziva.

2. Upute za prijavitelje.

3. Izjave te ostali obrasci prema programskim područjima.

U Sinju, 03. travnja 2024. godine

 PREDSJEDNIK ZŠUGS

 Josip Malbaša